Danko Lazović
<s>Danko Lazović (rođen 17. maja 1983. u Kragujevcu) bivši je srpski fudbaler koji je igroa na poziciji napadača.</s>

<s>Karijera 
Lazović je ponikao u kragujevačkom Radničkom odakle je sa 13. godina došao u Partizan.</s><s>Kao i većina mladih igrača Partizana prvo je bio na pozajmici u Teleoptiku.</s><s>Za prvi tim crno-belih je odigrao 60 ligaških utakmica i postigao 20 golova.</s>

<s>U leto 2003. odlazi u holandski Fejnord.</s><s>Sa njima je proveo dve sezone i za to vreme postigao 9 golova na 41 ligšakoj utakmici.</s><s>Tokom jesenjeg dela 2005/06. sezone bio je na pozajmici u Bajer Leverkuzenu.</s><s>Međutim nije uspeo da se nametne, odigrao je samo 9 utakmica bez postignutog gola.</s>

<s>U zimu 2006. dolazi na šestomesečnu pozajmicu u Partizan.</s><s>Odigrao je 11 utakmica i postigao 5 golova.</s><s>Pred kraj sezone mediji su pisali da se Lazović potukao sa saigračem Nišom Saveljićem.</s>

<s>Za sezonu 2006/07.</s><s>Lazović je potpisao ugovor sa Viteseom.</s><s>Imao je sjajnu sezonu i postigao je 19 golova na 32 ligaške utakmice.</s><s>Bio je najbolji strelac tima u sezoni i šesti strelac holandske lige.</s>

<s>U leto 2007. je potpisao petogodišnji ugovor sa PSV Ajndhovenom.</s><s>Na svom debiju je postigao dva gola u pobedi svog tima od 5:0 nad Nijmegenom.</s><s>Ipak nije uspeo da ponovi dobre golgeterske partije kao u Viteseu.</s><s>Odigrao je tri pune sezone sa PSV-om i postigao 24 gola na 82 ligaške utakmice.</s>

<s>Lazović je 3. marta 2010. potpisao ugovor sa Zenitom iz Sankt Peterburga.</s><s>Sa njima je igrao do 2013. godine.</s><s>Odigrao je 51 ligašku utakmicu i postigao 17 golova.</s><s>U januaru 2013. odlazi na pozajmicu u Rostov do kraja sezone.</s>

<s>U januaru 2014.</s><s>Lazović po treći put dolazi u Partizan.</s><s>Potpisao je ugovor na godinu i po dana.</s>

<s>Reprezentacija 
Danko Lazović je bio član mlade reprezentacije Srbije i Crne Gore koja je osvojila drugo mesto na Evropskom prvenstvu za igrače do 21 godine 2004.</s>

<s>Za seniorsku reprezentaciju Srbije (tada SR Jugoslavije) je debitovao 27. marta 2002. u prijateljskoj utakmici protiv Brazila.</s><s>Odigrao je ukupno 47 utakmica i postigao 11 golova.</s>

<s>Golovi za reprezentaciju</s>

<s>Reference</s>

<s>Spoljašnje veze</s>

<s>Profil na sajtu fudbalske reprezentacije Srbije 
 Statistika Danka Lazovića na national-football-teams.com</s>

<s>Srpski fudbaleri
Fudbaleri ili nogometaši Partizana
Biografije, Kragujevac</s>

